ЈКП ПУТЕВИ

ОПШТИНЕ ПЕЋИНЦИ

ПЕЋИНЦИ

Број:275/2021

Дана: 04.06.2021.

Тел: 022/400-735

Слободана Бајића бр. 5

ПЕЋИНЦИ

На основу Одлуке о условима и поступку давања у закуп пословног простора („Службени лист општина Срема“ број 21/2014 и 18/2018) и одлуке Надзорног одбора донете на **IX (деветој)** седници одржаној дана 26.05.2021. године, Јавно комунално предузеће Путеви општине Пећинци Пећинци, распиује:

 **О Г Л А С**

**ЗА ДАВАЊЕ У ЗАКУП ПОСЛОВНЕ ПРОСТОРИЈЕ У ШИМАНОВЦИМА**

 Пословна просторорија се налази у Шимановцима у улици Голубиначка бр. 1 и то: локал бр. 7, површине 23.78 m2.

Почетна цена за локал бр. 7 износи 250,00 динара/m2  месечно. Локал се издаје искључиво ради обављања трговинске делатности.

Пословна просторија додељује се у закуп на 1 (једну) годину од дана потписивања Уговора о закупу.

 Право учешћа на оглас имају сва лица која:

1. Уплате гарантни износ за локал бр. 7 од 17.835,00 динара на рачун број 840-1136804-42, са позивом на број 96-227, по моделу 97, у корист рачуна Депозит за лицитацију,
2. Доказ да је подносилац пријаве измирио раније преузете обавезе по основу Уговора о закупу пословног простора према општини Пећинци,
3. Прихватају услове из конкурса.

Пријава мора да садржи:

* ЗА ПРАВНА ЛИЦА: назив и седиште, податке о упису у регистар надлежног органа (број, датум и назив органа) и ПИБ,као и пуномоћје за лице које заступа подносиоца пријаве
* ЗА ФИЗИЧКА ЛИЦА: име и презиме, адреса и матични број, број личне карте, ако је то лице приватни предузетник и податке о упису у регистар надлежног органа (број, датум и назив органа) и ПИБ
* Изјаву о прихватању услова из Огласа
* Копија доказа о уплати депозита
* Навести број рачуна на који ће се извршити повраћај депозита

Рок за достављање Пријаве (са документацијом) је 05.07.2021. године до 09 часова, без обзира на начин доставе.

Пријаве са припадајућом документацијом достављају се поштом или непосредно на адресу: ЈКП „Путеви општине Пећинци“, Пећинци, ул. Слободана Бајића бр.5., Пећинци, појединачно за сваки локал посебно са назнаком на који се локал односи уз назнаку назива огласа.

Непотпуне и неблаговремене пријаве неће се разматрати.

По завршеном јавном надметању гарантни износ враћа се учесницима надметања, сем најповољнијем понуђачу, коме се за висину уплаћеног гарантног износа умањује износ закупнине. Лице које добије просторију у закуп, а у поступку доделе одустане од истог, нама право на повраћај гарантног износа.

Пословни простор додељује се оном лицу које у целости прихвата услове из конкурса и на лицитацији понуди највишу цену.

Поступак јавног надметања спроводи комисија коју је формирао Надзорни одбор ЈКП „Путеви општине Пећинци“, Пећинци .

Лице коме је пословни простор додељен у закуп дужно је да у року од 15 дана од дана коначности Решења о додели пословне просторије у закуп, закључи Уговор о закупу пословног простора. Уколико у наведеном року не дође до закључења уговора, сматраће се да пословни простор није додељен.

Јавно надметање ће се обавити дана 05.07.2021. године у 11 часова, у просторијама, ЈКП предузеће „Путеви општине Пећинци“, Пећинци у улици Слободана Бајића бр.5. у Пећинцима.

За додатне информације обратити се на телефон 022/400-735